रीवा। आखिरकार दो वर्षीय बीएड पाठ्यक्रम में इस बार सीधे दाखिला होगा। राष्ट्रीय अध्यापक शिक्षा परिषद (एनसीटीई) के निर्देश पर उच्च शिक्षा विभाग ने इस बाबत गाइडलाइन जारी कर दी है। विभाग के इस निर्णय से पिछले दिनों से निर्मित असमंजस की स्थिति खत्म हो गई। विभाग के निर्देशानुसार प्रवेश लेने वाले विद्यार्थियों को 15 जून से ऑनलाइन आवेदन करना होगा। बीएड में सीधे प्रवेश के लिए विद्यार्थी 23 जून तक ऑनलाइन पंजीयन करा सकेंगे। B.Ed के अलावा M.Ed, BPEd, MPEd, BLEd, BA BEd, BSc BEd पाठ्यक्रमों में भी उक्त अवधि में ही पंजीयन कराना होगा।